SA-dokter in Australië vermoor | Maroela Media
Dr. Leonie Geldenhuys Foto: The Daily Telegraph
Die polisie vermoed Geldenhuys (46) se man Jacobus (54), het haar met 'n mes aangeval en doodgesteek. Sy liggaam is later by die gesin se tweede woning in Wolgan Valley opgespoor. Die polisie hanteer die saak as 'n moord/selfmoord.
Jacobus, ook 'n mediese dokter, was werkloos. Bure het aan die Sydney Morning Herald gesê hy was 'n stil, teruggetrokke persoon en het selde met bure gesels. Dr. Leonie, soos sy bekend gestaan het, was baie gewild en haar pasiënte en kollegas het haar as 'n gawe vrou en vriendin beskryf. Talle van Leonie se pasiënte het hul medelye op haar Facebook-blad betoon.
Die twee seuns, onderskeidelik 13 en 18 jaar oud is glo baie getraumatiseer deur die voorval. Hul ouer suster, Janie (21), studeer in Sydney.
Inspekteur Luke Rankin van die polisie het aan die Sydney Morning Herald gesê geen sake van huishoudelike geweld is vroeër aangemeld nie.
Leonie Geldenhuys, née Coetzee, het in Rustenburg, Noordwes grootgeword en het uit die Hoërskool Rustenburg gematrikuleer.
Bron: Sydney Morning Herald, The Daily Telegraph, Facebook
Dis erg. My hart gaan uit na die familie en veral die kinders wat nou wees is.
Hulle gaan baie hulp en gebed nodig hê, want hulle gaan 'erg ontwortel word', waar ookal hulle nou gaan woon.
Ons harte gaan uit na die familie se kinders. Dink aan hulle en bid vir hulle in hierdie hartseer tyd.